open-index/open-wikipedia-markdown huggingface dataset:
מתכון למפלצות

**מתכון למפלצות** (בצרפתית: **Shaker Monster**) היא סדרת טלוויזיה מונפשת צרפתית-בלגית-ספרדית, המבוססת על זיכיון קומיקס באותו השם מאת אנטואן דול (מוכר לפי שם העט שלו, מר טאן) ומתילד דומק. הסדרה הופקה על ידי GO-N Productions, UMEDIA ו-DeAPlaneta Entertainment; היא בעלת עונה אחת ו-51 פרקים, כל אחד מהם 11 דקות, כאשר האחרון בהם הוא באורך כפול של 22 דקות.

הסדרה עלתה לשידור בצרפת בערוץ Gulli ב-8 ביולי 2024. בספרד, היא עלתה לשידור בערוץ Clan  ב-16 בספטמבר, כאשר היא משודרת עם דיבובים באנגלית וספרדית-קסטיליאנית. בבלגיה (ולוניה ומחוז בריסל), עלתה לשידור בשפה הצרפתית בערוץ La Trois .

בישראל, הסדרה עלתה לשידור בדיבוב עברי בערוץ הילדים ב-28 ביולי 2024 בשעה 14:25, זמן קצר לאחר שידורה המקורי. הסדרה עלתה גם לספקי הזרמת המדיה FreeTV ו-BIGI בחצות אותו היום, מספר שעות לפני השידור בטלוויזיה. היא סיימה את שידורי העונה הראשונה ב-8 באוקטובר.

## תקציר העלילה
ילד בן 9 בשם ג'אסטין מוצא שייקר קסום, ובעזרת ספר אנציקלופדי הוא מזמן מפלצות במטרה לפתור את בעיותיו היום-יומיות. במהרה, ג'אסטין נקלע לבעיות בעקבות המפלצת שזימן ונדרש להחזיר אותה לשייקר. בעזרת שיתוף פעולה מאחותו הגדולה גוון וסבו ההרפתקן לשעבר, הוא יוצר רצף מיוחד של סימנים על השייקר, ומצליח להחזיר את המצב לקדמותו.

קיום השייקר והמפלצות חייב להישאר בסוד מפני הציבור, בייחוד הוריהם של ג'אסטין וגוון, אליס ואוליבר, ושכנתם החטטנית גברת קיני.

## מדבבים
### גרסה צרפתית

### גרסה עברית

#### צוות טכני

## שידור

## פרקים
סדר שידור הפרקים בהפצה העולמית, כולל בישראל, שונה מסדר השידור המקורי במדינות דוברות צרפתית. החצי השני של הסדרה (מפרק 26 ואילך) שודר לראשונה בישראל ובשווייץ לפני השידור בצרפת.

### עונה 1

## קישורים חיצוניים

* 

## הערות שוליים

קטגוריה:סדרות טלוויזיה צרפתיות לילדים
קטגוריה:סדרות הנפשה צרפתיות
קטגוריה:סדרות הנפשה בלגיות
קטגוריה:סדרות הנפשה ספרדיות
קטגוריה:ערוץ הילדים: תוכניות רכש
קטגוריה:סדרות טלוויזיה צרפתיות שעלו לשידור בשנות ה-2020
קטגוריה:תוכניות טלוויזיה בשפה הצרפתית
קטגוריה:סדרות קומיות
קטגוריה:סדרות טלוויזיה המבוססות על קומיקס
שיר בכיף

"**שיר בכיף**" הוא סינגל שהוקלט על ידי הזמרת הישראלית קורין אלאל. את השיר הוציאה ביולי 1985 חברת התקליטים גבי רקורדס כסינגל שלא מתוך אלבום אולפן.

## על השיר
"שיר בכיף" נכתב והולחן על ידי שמוליק קלוסקי ואלאל, והופק על ידי בני סולסקי וירון בכר. הוא מתאר התחלה של יום חדש עם תחושות חיוביות והתחדשות. אל הבוקר מתלווה שיר אופטימי וזורם, שמביא עמו יום, הנפתח עם הרבה אמביציה והיסחפות. ישנה אווירה פסטורלית שמתוארת בשיר באמצעות תמונות קימה בבוקר, חימום מים על האש, ותהייה על מה שמתרחש מחוץ לחלון.

בהמשך מתארת הדוברת נסיעה בדרך תחת שמיים כחולים עם קולות וצבעים של בוקר ולילה, שמשתלבים זה עם זה. יישנו מוטיב חוזר של  מכשפת הנחה על הים, ושמיעה של מוזיקה נעימה. השיר מבטא תשוקה לחיים מלאים בשמחה והנאה מהרגעים הפשוטים.

בעטיפה מופיעה תמונה בשחור-לבן של אלאל מחייכת וצוחקת. מעל לתמונה כתוב שם השיר, "שיר בכיף", ואורכו (3:43). בצד שמאל מופיע טקסט נוסף, כנראה מילים או קרדיטים הקשורים לשיר. התמונה משדרת אווירה חיובית ומשמחת, התואמת את השיר עצמו.

## הצלחה מסחרית
ב-29 ביולי 1985 נכנס השיר למצעד הפזמונים השבועי של גלי צה"ל. ב-23 בספטמבר עלה למקום הראשון, שם שהה שלושה שבועות רצופים. לבסוף, ב-18 בנובמבר יצא מהדירוג השבועי לאחר 13 שבועות צעידה רצופה. במצעד השבועי של רשת ג' הגיע "שיר בכיף" בשיאו למקום הרביעי.

## מיקומי שיא

## הערות שוליים

קטגוריה:שירי קורין אלאל
קטגוריה:שירים בעברית
קטגוריה:שירים שנכתבו על ידי שמוליק קלוסקי
קטגוריה:שירים שהולחנו על ידי קורין אלאל
קטגוריה:שירים שהופקו על ידי בני סולסקי
קטגוריה:שירים שהופקו על ידי ירון בכר
קטגוריה:שירים על בוקר
קטגוריה:סינגלים שהגיעו למקום הראשון בישראל
ויליאם רוברט טיילור

**ויליאם רוברט טיילור** (באנגלית: **William Robert Taylor**; ) היה פוליטיקאי אמריקאי, איש המפלגה הדמוקרטית, שכיהן כמושל ויסקונסין ה-12 בשנים 1874–1876. קודם לכן הוא כיהן כחבר בשני בתי המחוקקים של מדינתו.
## ראשית חייו
ויליאם רוברט טיילור נולד בעיירה וודברי שבקונטיקט כבנם של רוברט ומרי (לבית קולמן) טיילור. כשהיה בן שש התייתם, כאשר אביו טבע כשספינתו אבדה בים. אימו מתה בינקותו. הוא גודל על ידי השכנים, ולאחר מכן הוא עבר עמם למחוז ג'פרסון שבמדינת ניו יורק.

טיילור עבר לאוהיו, שם לימד בבית ספר, למד רפואה ושירת במיליציה המקומית. הוא שירת כנשיא החברה החקלאית של מחוז דיין, ובאגודה החקלאית המדינתית, לאחר שב-1848 הוא עבר לחווה בעיירה קוטג' גרוב שבוויסקונסין, שם הוא היה מעורב בעסקי תעשיית העץ ובחוואות.

ב-1842 נשא טיילור לאישה את קתרין הרד, ולשניים נולדו שלושה ילדים. ב-1886 הוא נישא בשנית לוויולה לי, ולשניים נולד בן אחד.
## קריירה פוליטית
ב-1855 נבחר טיילור לאספה המדינתית של ויסקונסין, וכיהן בה שנה אחת. ב-1859 הוא נבחר לסנאט המדינתי, וכיהן בו שנתיים. בנוסף, הוא שימש כיושב ראש מועצת עירו, כחבר מועצת המחוז, מפקח החינוך של המחוז, ומפקח המחוז על העניים. הוא היה חבר בחבר הנאמנים של בית החולים המדינתי לחולי נפש במנדוטה בשנים 1860–1874.
## מושל ויסקונסין
אף על פי שהיה דמוקרט, תמך טיילור באיחוד במהלך מלחמת האזרחים האמריקאית. ב-1873 הוא נבחר כמושל ויסקונסין לתקופת כהונה אחת מטעם מפלגת הרפורמה, שהייתה קואליציה קצרת ימים של הדמוקרטים, תומכי רפורמה, אנשי האגף הליברלי של המפלגה הרפובליקנית וגופים נוספים. הוא כיהן כמושל מ-5 בינואר 1874 ועד 3 בינואר 1876. הוא שילם את הוצאות טקס ההשבעה שלו, וסירב לקבל מימון לנסיעה ברכבות ולמברקים.

במהלך תקופת כהונתו כמושל, מינה טיילור את הנשיא השלישי של בית המשפט העליון של ויסקונסין, אדוארד ג'ורג' ראיין. עם זאת, פעולתו הבולטת ביותר של טיילור כמושל הייתה חקיקתו של "חוק פוטר", שכונה כך על שמו של חבר הסנאט המדינתי, הרפובליקני רוברט ל. ד. פוטר. החוק היה בסדר עדיפות גבוהה של תנועת הגרינג'רים, שהיו חלק מהקואליציה שמטעמה נבחר טיילור, והעביר את תעריפי ההובלה ברכבות תחת נציבות הרכבות המדינתית החדשה. על החוק קראו תיגר בבתי המשפט חברות הרכבות, ובין השאר הגיעו לבית המשפט העליון של ארצות הברית. עם זאת החוק עמד במבחן בתי המשפט, אך טיילור הובס בבחירות לתקופת כהונתו השנייה ב-1875. יורשו בתפקיד, הריסון לדינגטון, חתם על חוק לביטול חוק פוטר, והחליף אותו בגרסה חלשה יותר להקמת גוף מפקח חלש יותר על ענף הרכבות.
## מותו
ויליאם רוברט טיילור נפטר במוסד לקשישים בעיר ברק שבוויסקונסין, לאחר שירד מנכסיו, ב-17 במרץ 1909, בגיל 88. הוא נטמן בבית הקברות פורסט היל שבמדיסון. על שמו נקרא מחוז בוויסקונסין.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, pp. 1731-1732


## קישורים חיצוניים

* ויליאם רוברט טיילור באתר אגודת המושלים הלאומית 
* ויליאם רוברט טיילור באתר The Political Graveyard 
* 

## הערות שוליים

קטגוריה:אמריקאים ילידי קונטיקט
קטגוריה:מושלי ויסקונסין
קטגוריה:מושלי מדינות ארצות הברית מהמפלגה הדמוקרטית
קטגוריה:חברי בית המחוקקים של ויסקונסין
קטגוריה:אמריקאים שנולדו ב-1820
קטגוריה:אמריקאים שנפטרו ב-1909
מוניר זבידאת

**מוניר זבידאת** (בערבית: **منير زبيدات**; נולד ב-2 בספטמבר 1966) הוא ראש המועצה המקומית בסמת טבעון.

## ביוגרפיה
נולד וגדל בבסמת טבעון. למחמוד וזריפה. הרביעי מבין תשעה אחים. למד בבית ספר יסודי "זבידאת" בבסמת טבעון ובתיכון מקיף נשר.

לאחר התיכון עבד בהחברה למשק וכלכלה של השלטון המקומי ושימש כרכז פרויקטים, מנהל פרויקטים ומנהל תחום המגזר הערבי. במקביל החל לימודי תעודה בשלטון מקומי וציבורי באוניברסיטת בר-אילן.

בבחירות לרשויות המקומיות ב-2003 התמודד לראשות המועצה מול מחמוד אלחלף, אבראהים זובידאת, בורהאן זובידאת, מוחמד יאסין זובידאת, זיאד סעדי טאהא סעדי. עלה לסיבוב שני מול מוחמד יאסין זובידאת וניצח עם 53% מהקולות. בבחירות לרשויות המקומיות ב-2008 לא התמודד לקדנציה נוספת.

בשנים 2008—2013 שימש כיועץ אסטרטגי לרשויות מקומיות.

בבחירות לרשויות המקומיות ב-2013 התמודד לראשות המועצה בשנית מול אחמד ארחייבי, מוחמד זובידאת, פואד זובידאת, סעדיה עבד אלעזיז וראיד זובידאת. עלה לסיבוב שני מול ראיד זובידאת וניצח עם 57.2% מהקולות לעומת 42.8 לראיד זובידאת.

בבחירות לרשויות המקומיות ב-2018 התמודד לראשות המועצה בשלישית מול מוחמד זובידאת, ראיד זובידאת, סאמר זובידאת ועלי סעדי ועלה לסיבוב שני בו הפסיד לראיד זובידאת לאחר שקיבל 45.71% מהקולות לעומת 54.29% לראיד זובידאת.

בשנים 2018—2024 שימש כיועץ מפעל הפיס למימוש תקציבים במגזר הערבי ויועץ אגף מיעוטים לענייני מימוש תקציבים במגזר הערבי במשרד הבינוי והשיכון.

בבחירות לרשויות המקומיות ב-2024 התמודד לראשות המועצה פעם רביעית מול מחמוד יאסין זובידאת, יאסין זובידאת, עלי זובידאת, בורהאן זובידאת, מחמוד אלחלף וסאמר זובידאת.

בסיבוב הראשון של הבחירות זכה זבידאת ל-38.3% מהקולות ועלה לסיבוב השני מול סאמר זובידאת שזכה ל-27.89% מהקולות.
בסיבוב זה נבחר לראשות המועצה לאחר שגרף 56.44% מהקולות לעומת 43.56% לסאמר זובידאת.

הוא בעל תעודה בלימודי שלטון מקומי וציבורי מטעם בית הספר הגבוה למינהל כספי לרשויות המקומיות בישראל. בעל תואר ראשון במדעי המדינה וסוציולוגיה מאוניברסיטת בר-אילן משנת 1997.

הוא נשוי לשאדיה ואב לארבעה. מתגורר בבסמת טבעון.

## קישורים חיצוניים
* 
* 

## הערות שוליים

קטגוריה:בדואים ישראלים
קטגוריה:ראשי מועצות מקומיות בישראל
קטגוריה:בוגרי תיכון מקיף נשר
קטגוריה:בוגרי אוניברסיטת בר-אילן
קטגוריה:ערבים בראשות רשויות מקומיות בישראל
קטגוריה:בסמת טבעון
קטגוריה:ישראלים שנולדו ב-1966
SearchGPT

**SearchGPT** הוא מנוע חיפוש מבוסס בינה מלאכותית שפותח על ידי חברת OpenAI בשנת 2024. המנוע מציע גישה חדשנית לחיפוש מידע באינטרנט על ידי שימוש בטכנולוגיות מתקדמות של בינה מלאכותית לצורך מתן תשובות ישירות לשאלות משתמשים. המנוע אינו מציג דפי אינטרנט עם קישורים כמו מנועי חיפוש מסורתיים, אלא מספק תשובות ממוקדות מתוך התוכן באתרי האינטרנט, כולל מקורות מאומתים.

## מאפיינים מרכזיים
* מענה ישיר על שאלות: SearchGPT מספק תשובות ישירות מתוך התוכן שנמצא באתרי האינטרנט, תוך התמקדות במידע העדכני והרלוונטי ביותר.
* מקורות מאומתים: כל תשובה כוללת קישורים למקורות מהם נלקח המידע, במטרה להבטיח אמינות ושקיפות.
* הבנה בהקשר: המנוע מזהה את ההקשר של שאלות ומאפשר לשאול שאלות המשך כדי להעמיק את ההבנה ולספק מידע מדויק יותר.
* ממשק שיחה: המנוע מתפקד כממשק שיחה אינטראקטיבי, המאפשר גישה למידע בצורה טבעית ונוחה, ומאפשר למשתמשים לשאול שאלות נוספות לאחר קבלת תשובה ראשונית.

## פיתוח ושימוש ראשוני
SearchGPT הושק לראשונה במסגרת תוכנית בטא לקבוצה נבחרת של 10,000 משתמשים שנרשמו בהרשמה מוקדמת. OpenAI הדגישה את מחויבותה לשיתוף פעולה עם אתרי תוכן ולמניעת שימוש לא הוגן במידע. במנוע החיפוש ניתן למצוא קישורים למקורות המידע בהם השתמש המנוע, ובנוסף לכך המידע שנלקח מאתרי תוכן לצורך מתן תשובות מופרד מהמידע שמשמש לאימון המודלים של OpenAI. השקת המנוע לוותה בהצהרות מצד החברה על מחויבות לאתיקה ולהגנה על זכויות היוצרים של תכנים.
## השקה
ב-1 בנובמבר 2024, חברת OpenAI השיקה את ChatGPT Search, מנוע חיפוש המשלב את יכולות הבינה המלאכותית של ChatGPT עם גישה למידע עדכני מהאינטרנט. מנוע החיפוש החדש מאפשר למשתמשים לקבל תשובות בזמן אמת לשאלותיהם, כולל מידע על חדשות, תוצאות ספורט, מזג אוויר ועוד.￼

## אתגרי הפיתוח
OpenAI מתמודדת עם אתגרי פיתוח הכוללים הבטחת איכות התשובות ומניעת פרסום מידע שגוי או מטעה. החברה התחייבה לעבוד בשיתוף פעולה עם קהילת יוצרי התוכן על מנת לוודא שהמידע המוצג מדויק ואמין. בנוסף, החברה הודיעה על פיתוח כלים שיאפשרו לאתרים לשלוט באיך יוצג המידע שלהם במנוע החיפוש.

## קישורים חיצוניים
* 
* האתר הרשמי של OpenAI
* 
* 

## הערות שוליים

קטגוריה:ChatGPT
קטגוריה:מנועי חיפוש
יהודה בן עטר (השני)

ממוזער|חתימת רבי יהודה בן עטר השני
רבי **יהודה בן עטר** (**השני**; סביב ה'תפ"ה, 1725 - אב ה'תק"ף, 1820) היה פוסק הלכה, וכרוניקאי, אב בית הדין ורבה של פאס בראשית המאה התשע עשרה.
## קורותיו
נולד בפאס לאביו רבי עובד. סבו הוא רבי יהודה בן עטר הראשון. למד בבית מדרשו של רבי אברהם בן עלאל, לצד רבי מסעוד בן עלאל. בשנת ה'תקל"ג ביקר בדבדו. נתמנה לדיין בשנת תקנ"א, בבית דינו של רבי אליהו הצרפתי. בשנת ה'תקנ"ב פרצה דליקה ששרפה את בית הכנסת של הרב, וכן כמה מספריו. בערב שבועות באותה השנה, פקד השליט מולאי אליזיד על אנשיו לתפוס את החכמים, להכותם ולבזוז מהם ממון. רבי יהודה בן עטר הצליח לברוח, והסתתר במחילת עפר. לאחר הפרעות והחלפת השלטון, כתב שיר הודיה לה', אותו הנהיג לשיר בבית הכנסת שלו, בכל שנה בחג הפסח.

סמוך לפטירתו של רבי אליהו הצרפתי, החל משנת ה'תקס"ו התמנה לאב בית הדין ורבה של העיר. בבית הדין בראשותו כיהנו הדיינים: רבי יהושע סירירו, רבי חיים דוד סירירו, ורבי שמואל אבן זמרא. בית הדין נשא ונתן עם דייני מרוקו מערים אחרות, כדוגמת רבי רפאל בירדוגו ורבי שמואל בן וואעיש ממקנס, רבי שלמה אביטבול מצפרו. בית הדין בראשותו תיקן תקנות שונות. נפטר בחודש אב ה'תק"ף ונקבר בפאס.
## יצירתו
***פסקי דין** - נדפסו בספרי חכמי דורו ונותרו עוד בכתבי יד.
* **זיכרון לבני ישראל** - תיעוד הצרות שהיו בקהילת פאס בשנת ה'תק"ן (1790).
## הערות שוליים

קטגוריה:פאס: רבנים
קטגוריה:דיינים
קטגוריה:אבות בתי דין
קטגוריה:ילידי 1725
קטגוריה:נפטרים ב-1812
קוקו יושיזאווה

**קוקו יושיזאווה** (ביפנית: **吉沢 恋**; באנגלית: **Coco Yoshizawa**; נולדה ב-22 בספטמבר 2009) היא סקייטבורדרית יפנית, אלופה אולימפית (פריז 2024) בקטגוריית סקייטבורדינג רחוב לנשים.

## ביוגרפיה
יושיזאווה העפילה לתחרות סקייטבורדינג רחוב לנשים באולימפיאדת פריז (2024). בשלב המוקדמות היא קבעה את התוצאה הגבוהה ביותר (258.92 נקודות), והעפילה לגמר, בו זכתה במדליית זהב בתוצאה של 272.75 נקודות.

## קישורים חיצוניים

## הערות שוליים

קטגוריה:גולשי סקייטבורד באולימפיאדת פריז (2024)
קטגוריה:אלופים אולימפיים: סקייטבורדינג
קטגוריה:אלופים אולימפיים מיפן
קטגוריה:אלופות אולימפיות מיפן
קטגוריה:יפנים שנולדו ב-2009
קטגוריה:יפניות שנולדו ב-2009
פירות אסורים (שיר)

"**פירות אסורים**" הוא סינגל שהוקלט על ידי הזמרת הישראלית קורין אלאל. את השיר הוציאה במאי 1987 לאור חברת התקליטים CBS ישראל כסינגל השני מתוך אלבום האולפן השני של אלאל, "פירות אסורים".

## על השיר
"פירות אסורים" נכתב והולחן על ידי מירי פיגנבוים ואלאל, והופק על ידי דורון פיקר. השיר מתאר מערכת יחסים מורכבת, שבה האישה מרגישה תשישות ותסכול מההתנהלות של בן הזוג. בשורות "אני מרגישה שנגמר לי הכוח לשחק איתך באדם וחווה" מתואר המאבק במערכת היחסים, תוך שימוש בסמליות של אדם וחוה המאזכרת את הפיתוי ואת חטא עץ הדעת הקדום. הדוברת מציינת שהיא לא תוכל לסלוח לאהובה על תאוותו לנגיסת התפוח האסור, כמו בסיפור חוה. למרות אהבתה, הדוברת מתארת את עצמה כדון קישוט הנלחם בטחנות רוח, דבר המדגיש את תחושת התסכול ממאבק שמעלה חרס.

בתגובה לתסכולה, בן הזוג מנסה להרגיע ולהציע פתרון: בשורה "בואי אלי, אסירה עולם בחוץ, החופש לא מושלם, בואי אלי ואולי תהיי משוחררת על תנאי" מציע לה מקלט ומבטיח תחושת חופש יחסית. תגובתו מכילה נימה של פיתוי וניסיון לשמור על מערכת היחסים למרות הקשיים, ומשקפת את המורכבות ביחסי הכוחות בין השניים.

העטיפה מעוצבת באופן מינימליסטי בשחור-לבן. בחלקה העליון מופיעים שמות השיר והאמנית בעברית ובאנגלית: "פירות אסורים" ו-"Forbidden Fruits" לצד "קורין אלאל" ו-"Corinne Allal". בנוסף, מצוינים הקרדיטים על הלחן ועל המילים. מופיע גם אורכו של השיר, ארבע דקות. במרכז התמונה מופיעה הכיתוב "DJ 2" באותיות גדולות ובולטות.

## הצלחה מסחרית
ב-9 במאי 1987 הוצג "פירות אסורים" כמועמד לכניסה למצעד הפזמונים השבועי של גלי צה"ל. בשבוע שלאחר מכן דורג במקום החמישי. ב-23 במאי עלה למקום הרביעי – המיקום הגבוה ביותר אליו הגיע. לבסוף, ב-27 ביוני יצא מהדירוג השבועי לאחר שישה שבועות של צעידה רצופה. במצעד השבועי של רשת ג' הגיע השיר למקום ה-16.

## מיקומי שיא

## הערות שוליים

קטגוריה:שירי קורין אלאל
קטגוריה:שירים בעברית
קטגוריה:שירים שנכתבו על ידי מירי פיגנבוים
קטגוריה:שירים שהולחנו על ידי קורין אלאל
קטגוריה:שירים שהופקו על ידי דורון פיקר
קטגוריה:סינגלים בהוצאת CBS ישראל
אספידורינכוס

**אספידורינכוס** (שם מדעי: *Aspidorhynchus*; מיוונית: "aspís" - "מגן", "rhúnkhos" - "חוטם") הוא סוג של דג טורף קדום מהמחלקה מקריני סנפיר, אשר התקיים במשך היורה עד הקרטיקון התחתון. הממצאים המאובנים שלו התגלו באירופה, אנטארקטיקה והקריביים.

הסוג תואר למדע בידי החוקר השווייצרי-אמריקאי לואי אגאסי ב-1833. במקור שייכו אותו לקבוצת זאבי הנהרות אך בהמשך הופרד עקב הבדלים גדולים. כיום הסוג משויך לסדרה העתיקה Aspidorhynchiformes, הקרובה מעט לאיכתיודקטידיים ואינה שייכת לקבוצה כליל-גרמיים, בה מרבית דגי הגרם המודרניים.

## תיאור
דג קדום זה היה בעל מבנה גוף זרים ומהיר שמזכיר במראהו את דגי התנין המודרניים וכמותם היה בעל חוטם מוארך. חלק מהמינים הגיעו לאורך של 85 ס"מ אך אחרים הי קטנים בהרבה.

דג זה היה שחיין חזק שכנראה ניזון מדגי גרם קטנים והיו לו לסתות ארוכות כמו של דגי מקור כשהלסת העליונה דמתה למקור והתחתונה הייתה קצרה בהרבה, אך הייתה מכוסה בשיניים חרוטיות. הוא היה בעל קשקשים כבדים ובעל זנב שרירי ביותר. ככל הנראה הדג חי בים הפתוח וניזון מלהקות דגים אותם צד במהירות עם לסתותיו.

ידוע מאובן של דג זה אשר נתקע בתוך קרום הכנפיים של רמפורינקוס, מה שגרם למותם של שניהם עקב הסתבכות. תקרית זו כנראה נגרמה מתקיפה תחתונה של הדג אחרי הפטרוזאור שהיה בעת דיג. עם זאת התקיפה גרמה להסתבכות הרמפרורינקוס במורד גרונו של הדג ובכך גרמה למות שניהם.

## מינים
בסוג זה נכללים כיום 8 מינים, אם כי כמה חוקרים מכלילים חלק מהמינים בסוגים דומים כמו *Belonostomus* או *Vinctifer*:
* *Aspidorhynchus acutirostris*
* ?*Aspidorhynchus antarcticus*
* *Aspidorhynchus arawaki*
* *Aspidorhynchus crassus*
* *Aspidorhynchus euodus*
* *Aspidorhynchus fisheri*
* *Aspidorhynchus ornatissimus*
* *Aspidorhynchus sanzenbacheri*

חלק מהחוקרים כוללים בסוג גם את המין *A. montissancti* שהתגלה בסלובניה.

## קישורים חיצוניים

## הערות שוליים

קטגוריה:בעלי חיים שתוארו ב-1833
קטגוריה:טקסונים שתוארו בידי לואי אגאסי
קטגוריה:מקריני סנפיר פרהיסטוריים
קטגוריה:בעלי חיים שחיו בקרטיקון תחתון באירופה
הומותטיה

ממוזער|הומוטתיה כאשר <math>k>0</math>:<br /><br /> עבור <math>k=1</math> מתקבלת חפיפה (שום נקודה לא מוזזת),<br /><br /> עבור <math>k>1 </math> מתקבלת ''הגדלה''<br /><br /> ועבור <math>k<1</math> מתקבלת ''הפחתה''
ממוזער|עבור <math>k=-1</math> מתקבלת השתקפות נקודתית בנקודה <math>S</math>
ממוזער|הומוטתיה של פירמידה
במתמטיקה, **הומותטיה** (**התרחבות הומוגנית**) היא טרנספורמציה שנקבעת על ידי נקודה *S* הנקראת *מרכז* ומספר שאינו אפס k הנקרא *יחס. הטרנספורמציה "*שולחת" את נקודה X לנקודה X' לפי הכלל

: \overrightarrow{SX'}=k\overrightarrow{SX} למספר קבוע k\ne 0 .

שימוש בווקטורי מיקום:

: \mathbf x'=\mathbf s + k(\mathbf x -\mathbf s).

במקרה אשר S=O (ראשית הצירים):

: \mathbf x'=k\mathbf x,

שהוא קנה מידה אחיד ומראה את המשמעות של בחירות מיוחדות עבור k :

: עבור k=1 מתקבלים מרחבים זהים,
: עבור k=-1 המרחבים משתקפים ביחס למרכז,

## קישורים חיצוניים

* 

קטגוריה:גאומטריה
קטגוריה:העתקות (פונקציות)
שישי בלילה

"**שישי בלילה**" הוא סינגל שהוקלט על ידי הזמרת הישראלית קורין אלאל. את השיר הוציאה ביוני 1987 לאור חברת התקליטים CBS ישראל כסינגל השלישי והאחרון מתוך אלבום האולפן השני של אלאל, "פירות אסורים".

## על השיר
"שישי בלילה" נכתב והולחן על ידי שמוליק קלוסקי ואלאל, והופק על ידי דורון פיקר. מני בגר שר בו קולות רקע. השיר מתאר את האווירה והתחושות בעיר תל אביב-יפו בלילה של יום שישי לתוך השבת. 

בחלקו הראשון של השיר מתוארת העיר כלב פועם ושוקק חיים, כאשר אנשים רבים מסתובבים ברחובות ומנצלים את האווירה החמה והחיונית של סוף השבוע לחופש. תל אביב מוצגת כמרכז חברתי תוסס שבו מתרחשים מפגשים מקריים ואירועים בלתי צפויים. השיר מדגיש תחושת מתח באוויר, תחושה שלא ברורה לחלוטין אך מורגשת היטב על ידי הדמויות השונות המוזכרות בו, כגון זונה שעוזבת בית או חתול המחפש שאריות מזון.

בהמשך השיר משתנה האווירה ככל שהלילה מתקדם. האנשים ברחובות מתחילים להתפזר, והקסם של ליל שישי מתחיל להתפוגג. הדמויות המוזכרות בשיר מייצגות את החוויה האורבנית הקסומה אך גם המתוחה והמלאה באי-ודאות. בסופו של השיר מתגברת תחושת האכזבה והבדידות, כאשר הקסם של הלילה מתפוגג והאווירה הופכת לקרירה וריקה. השיר מציג ניגוד בין הקסם והתשוקה של ליל שישי בתל אביב לבין התחושות המורכבות של בדידות ואכזבה שמגיעות כשהלילה מסתיים.

בניגוד לסינגלים הקודמים של האלבום, לא הוכנה עטיפה ייחודית ל"שישי בלילה".

## הצלחה מסחרית
ב-20 ביוני 1987 הוצג "שישי בלילה" כמועמד לכניסה למצעד הפזמונים השבועי של גלי צה"ל. בשבוע שלאחר מכן דורג במקום העשירי. ב-11 ביולי עלה למקום החמישי – המיקום הגבוה ביותר אליו הגיע. לבסוף, ב-8 באוגוסט יצא מהדירוג השבועי לאחר שישה שבועות צעידה רצופה.

## מיקומי שיא

## קישורים חיצוניים

## הערות שוליים

קטגוריה:שירי קורין אלאל
קטגוריה:שירים בעברית
קטגוריה:שירים שנכתבו על ידי שמוליק קלוסקי
קטגוריה:שירים שהולחנו על ידי קורין אלאל
קטגוריה:שירים שהופקו על ידי דורון פיקר
קטגוריה:שירים על לילות
קטגוריה:שירים על יום שישי
קטגוריה:סינגלים בהוצאת CBS ישראל
כבשים (שיר)

"**כבשים**" הוא סינגל שהוקלט על ידי הזמרת הישראלית קורין אלאל. את השיר הוציאה בפברואר 1987 לאור חברת התקליטים CBS ישראל כסינגל הראשון מתוך אלבום האולפן השני של אלאל, "פירות אסורים".

## על השיר
"כבשים" נכתב והולחן על ידי רוני ערן ואלאל, שסייעה לדורון פיקר בהפקתו המוזיקלית. השיר עוסק בתחושות הבדידות והציפייה של הדוברת לחזרתו של אהובה. היא מתארת כיצד הוא שוכב לצידה כתינוק, ישן ונוסע למרחקים. בעוד היא ממתינה לשובו עם עלות השחר, תוהה אם יזכור את הזמן שבילו יחדיו. כשהיא הולכת לישון מייחלת המבצעת לניסים בעוד היא סופרת כבשים כדי להירדם.

הדוברת ממשיכה לתאר את הסביבה החיצונית באמצעות חתולים הנלחמים זה בזה. אחר-כך מציינת שכל אהבה מגיעה לקיצה, כפי שאומרים השבים מן הים. כשיורד הליל פעם נוספת תוהה אם בן-זוגה נבהל בחלומו, חש חולי או מחפש לחבק גוף מוכר וקרוב. לבסוף נרדמת הכבשה המאתיים, מה שמעיד על הרגעה וסיום תהליך הספירה, וכך מסתיים השיר בתחושת שלווה ושקט.

העטיפה מעוצבת באופן מינימליסטי בשחור-לבן. בחלקה העליון מופיעים שמות השיר והאמן בעברית ובאנגלית: "כבשים" ו-"Sheep" לצד "קורין אלאל" ו-"Corinne Allal". בנוסף, מצוין שהלחן הוא של קורין אלאל ואת המילים כתבה רוני ערן. במרכז התמונה מופיעה הכיתוב "DJ 1" באותיות גדולות ובולטות.

## הצלחה מסחרית
ב-7 במרץ 1987 הוצג "כבשים" כמועמד לכניסה למצעד הפזמונים השבועי של גלי צה"ל. בשבוע שלאחר מכן דורג במקום ה-14. ב-11 באפריל עלה למקום החמישי – המיקום הגבוה ביותר אליו הגיע. לבסוף, ב-23 במאי יצא מהדירוג השבועי לאחר שבעה שבועות צעידה רצופה. במצעד השבועי של רשת ג' הגיע השיר למקום ה-26.

## מיקומי שיא

## הערות שוליים

קטגוריה:שירי קורין אלאל
קטגוריה:שירים בעברית
קטגוריה:שירים שנכתבו על ידי רוני ערן
קטגוריה:שירים שהולחנו על ידי קורין אלאל
קטגוריה:שירים שהופקו על ידי דורון פיקר
קטגוריה:שירים על כבשים
קטגוריה:סינגלים בהוצאת CBS ישראל
טיטן 2 23G

**טיטאן 2 23G** (באנגלית: **Titan 23G**, מכונה גם Titan II SLV  Space Launch Vehicle ) היה משגר שפותח מטיל בליסטי בין־יבשתי "טיטן 2". המשגר נוצל לשיגור חלליות   בשנים 1988–2003.

## תיאור המשגר
חוזה להתאמה של טיל בליסטי "טיטן 2" למשגר הוענק לחברת מרטין מריאטה. הוא כלל 14 משגרים. התאמה כללה שיפורים שונים לרבות אפשרות להתקנה מנוע נוסף שפעל כשלב שלישי. כמו כן הוחלפה מערכת בקרה וניווט.

לצורכי שיגור הותאם כן שיגור 4W בבסיס חיל האוויר ונדנברג. השיגור הראשון בוצע בשנת 1988, זה היה לוויין ריגול של משרד הסיור הלאומי. השיגור האחרון בוצע בשנת 2003 עבור מנהל האוקיינוסים והאטמוספירה הלאומי. בסך הכול בוצעו 13 שיגורים מהם 12 הסתיימו בהצלחה. המשגר ה-14 שעבר התאמה הוצב במוזיון התעופה באורגון.

## קישורים חיצוניים

* תיאור המשגר ושיגורים 
* תיאור השיגורים

קטגוריה:סדרת טילי טיטן
קטגוריה:תוכנית החלל האמריקאית
קטגוריה:תוכנית ג'מיני
קטגוריה:חברת גלן ל. מרטין
סימון רוגינסקי

**סימון רוגינסקי** (ברוסית: **Симон Залманович Рогинский**; 25 במרץ 1900 -  5 בפברואר 1970) היה כימאי יהודי סובייטי. התמחה בחקר זרזים.

## קורות חיים
סימון רוגינסקי נולד בשנת 1900 בכפר פאריצ'י בקרבת הומל (אז בתחומי האימפריה הרוסית כיום בבלארוס) למשפחה יהודית. אביו היה סוחר. במשפחה היו 10 ילדים. אחיו הירש רוגינסקי היה פרופסור לזואולוגיה.

בשנת 1922 רוגינסקי סיים לימודים באוניברסיטה בדנייפרופטרובסק. בשנת 1926 הוא סיים לימודי תואר שלישי במקביל לעבודה באוניברסיטה כמרצה. בשנת 1928 הוא עבר ללנינגרד והחל ללמד במכון הפוליטכני. בשנים 1930-1940 הוא היה פרופסור במכון זה. במקביל הוא עבד במכון לפיזיקה וטכנולוגיה על שם יופה.

בשנת 1939 על המחקרים בתחום זרזים לרוגינסקי הוענק פרס ברית המועצות והוא התקבל כחבר בהתכתבות לאקדמיה למדעים של ברית המועצות. 

בשנת 1941 רוגינסקי החל לעבוד במכון לכימיה פיזיקלית של האקדמיה. החל משנת 1943 רוגינסקי היה שותף לפרויקט בניית פצצה גרעינית סובייטית. על פעילות זו הוא קיבל מספר עיטורים. בשנת 1950 הוא הוצא מהפרויקט, נשללה ממנו גישה לחומרים סודיים והוא שוחרר מניהול המעבדה אותה הקים. ככל הנראה זה היה קשור למעצר של אחיו בוריס שנרצח בשנת 1951 בהיותו במעצר וטוהר מכל אשמה בשנת 1991.

לאחר פטירת יוסיף סטלין האשמות נגד רוגינסקי בוטלו, אך הוא לא קיבל בחזרה ניהול מעבדה. הוא המשיך לעבוד במכון עד סוף חייו. במקביל הוא היה מלמד במכון לבניית מכונות לתעשייה כימית בה כיהן כראש קתדרה.

רוגינסקי נודע בחקר זרזים. ביחד עם אשתו הם היו בין הראשונים שניצלו מיקרוסקופ אלקטרונים בתחום זה.

רוגינסקי נפטר בשנת 1970 במוסקבה.
## קישורים חיצוניים
* ביוגרפיה 

קטגוריה:מדענים יהודים סובייטים
קטגוריה:כימאים יהודים רוסים
קטגוריה:מעוטרי עיטור הדגל האדום של העמל
קטגוריה:יהודים חברי האקדמיה למדעים של ברית המועצות
קטגוריה:סובייטים שנולדו ב-1900
קטגוריה:סובייטים שנפטרו ב-1970
דוד רוזנברג

**דוד רוזנברג** (ברוסית: **Давид Иохелевич Розенберг**; 27 בנובמבר 1879 – 17 בפברואר 1950) היה כלכלן סובייטי ממוצא יהודי. הוא היה מומחה לכלכלה פוליטית ופרופסור באוניברסיטת מוסקבה למרות שלא קיבל כלל הכשרה פורמלית.

## קורות חיים
דוד רוזנברג נולד בשנת 1879 בשטטל באזור פלונגה (אז בתחומי האימפריה הרוסית כיום בליטא) למשפחה יהודית. בילדותו הוא למד בחיידר, בגיל 16 הוא החל לתת שיעורים בעברית וביידיש.

בשנת 1902 רוזנברג עבר לאודסה, למד רוסית וניסה ללא הצלחה לעבור בחינות גימנסיה במטרה לקבל תעודה על השכלה. בשנת 1904 הוא נכנס לשורות הבונד. בשנת 1914 רוזנברג נעצר ונשפט לגלות לסיביר.

בשנת 1917 ביחד עם אסירים פוליטיים נוספים רוזנברג גויס לצבא והוצב בעיר טומסק. במרץ 1917 הוא הקים בעיר סניף של "בונד" ונבחר למועצת העיר. עד לדצמבר 1919 רוזנברג היה עיתונאי בעיתון של מנשביקים בעיר וחבר מטעמם במועצת העיר. כאשר השלטון בעיר הועבר לבולשביקים, רוזנברג הצטרף לשלטון החדש, נבחר פעם נוספת למועצת העיר ואף היה חבר בוועד המפלגה העירוני. בשנת 1920 רוזנברג עבר לאומסק בה היה עיתונאי ולראשונה החל ללמד במוסדות להשכלה גבוהה.

בשנת 1923 רוזנברג עבר למוסקבה בה לימד כלכלה פוליטית במוסדות להשכלה גבוהה. בשנת 1934 הוא קיבל תואר "דוקטור למדעים" ומונה לפרופסור באוניברסיטת מוסקבה. במקביל בשנת 1936 הוא התחיל לעבוד במכון לכלכלה של אקדמיה למדעים של ברית המועצות. בשנת 1939 הוא נבחר לחבר בהתכתבות באקדמיה למדעים.

בשנת 1941 רוזנברג עבר לקאזאן ביחד עם סגל האוניברסיטה ועד לשנת 1943 היה מלמד באוניברסיטת קאזאן. החל משנת 1945 רוזנברג עבד במכון לחקר מרקסיזם של המפלגה.

רוזנברג היה נחשב למומחה לכלכלה פוליטית וספר "קפיטל" של קארל מרקס. הוא פרסם מספר ספרים בנושא התמחותו. הוא פרסם פירושים לספר שהמשיכו לצאת לאור גם אחרי פטירתו ועודכנו על ידי סולומון ויגודסקי.

שני בניו של רוזנברג נהרגו במהלך מלחמת העולם השנייה. הבן השלישי נפטר בשנת 1990.

רוזנברג נפטר בשנת 1950 במוסקבה במהלך הרצאה לסטודנטים ונטמן בבית העלמין נובודוויצ'י.

## קישורים חיצוניים
* פרופסור ללא השכלה - על חייו של רוזנברג 

קטגוריה:מדענים יהודים סובייטים
קטגוריה:כלכלנים יהודים
קטגוריה:כלכלנים רוסים
קטגוריה:מעוטרי עיטור הדגל האדום של העמל
קטגוריה:יהודים חברי האקדמיה למדעים של ברית המועצות
קטגוריה:סגל אוניברסיטת מוסקבה
קטגוריה:בונדיסטים
קטגוריה:אישים הקבורים בבית העלמין נובודוויצ'יה
קטגוריה:ילידי 1879
קטגוריה:סובייטים שנפטרו ב-1950
חתולי החלל

**חתולי החלל** (באנגלית: **Space Cats**) היא סדרת טלוויזיה מונפשת משנת 1991-92 (עם קטעי לייב אקשן בכיכובן של בובות) שנוצרה על ידי פול פוסקו, ששודרה בשבת בבוקר בערוץ NBC. זוהי סדרת קומית על חתולים חייזרים המסייעים לאנושות. בישראל הסדרה שודרה בדיבוב לעברית בשנת 1994 בערוץ 2 ברצועת הבוקר "בוקר של כיף" בשבתות.

צ'ארלס נלסון ריילי עשה הופעות קצרות אך בלתי נשכחות בכל פרק בתור א.ה.ב.ל.

## עלילה
חתולי החלל מגיעים מכוכב בשם Trygliceride-7, הנשלט על ידי ישות בשם א.ה.ב.ל. (קיצור של "אדון החתולים בלי גוף לחלוטין") אשר ניתן לתאר כראש אנושי חסר גוף, ממושקף, עם קול מצחיק ועור ירוק. חתולי החלל מתמקמים על פני כדור הארץ בבסיס תת-קרקעי עם פח אשפה כגישה היחידה שלו. מוצג קטע לייב-אקשן, שבו נראים חתולי חלל שונים בתפקיד. 

א.ה.ב.ל. מתאר כל משימה בפני מנהיג הצוות קפטן חתול-אמיץ. לאחר מכן מוצג קטע מונפש שבו קפטן חתול-אמיץ שולח את הצוות של טום, גירוד ורחרוח לעבודה. בסוף כל פרק, החבורה נותנת לצופים מוסר השכל, ואז מסיימת את הפרק תוך השמעת מוזיקת הסתערות וקוראת את שם הצוות שלהם.

## שחקנים ומדבבים
### מדבבים
* טאוסנד קולמן בתור גירוד
* פאט פראלי בתור רחרוח
* רוב פולסן בתור תומאס 'טום' חתול-חלל, צ'לסי פיפשייר
* רוברט רידג'לי כמספר

### שחקנים ובובנאים
* פול פוסקו - קפטן חתול-אמיץ (בובנאי וקול)
* צ'ארלס נלסון ריילי - א.ה.ב.ל.
* ליסה באקלי, בוב פאפיאנו, אלן טראוטמן, פיל ברון, בלייק באקלי - חתולי חלל נוספים

### מדבבים נוספים
* ג'ק אנג'ל -
* גרג ברגר -
* שריל ברנשטיין -
* סוזן בלו -
* מחנה המילטון -
* קאם קלארק -
* ג'ניפר דרלינג -
* ווקר אדמיסטון -
* ג'ני אליאס -
* ג'ון ארווין -
* לאה פלודן -
* בראד גארט -
* בארי גורדון -
* פט מוזיק - דמנציה דפורטינו (ב"מראה, מראה על הקיר")
* יאן רבסון -
* האל רייל -
* מגי רוזוול -
* סוזן סילו -
* קת' סוסי - איווט מיאו, סוכריה על מקל (ב"מראה, מראה על הקיר")
* ג'ון סטפנסון -
* לני וינריב -

### מדבבים בעברית
גרסת הדיבוב העברי הופקה באולפני "זאונד" על ידי שרון מלמד וזיו סידי ואת בימוי הדיבוב ביצע שי זורניצר
*מוטי דיכנה - טום / דמויות שונות
*יואל לרנר - גירוד
*ניר פרידמן - רחרוח
*שי זורניצר - חתול-אמיץ / קריינות
*יהויכין פרידלנדר - א.ה.ב.ל
*סיון שביט - דמויות שונות

## צוות
* סוזן בלו - מנהלת דיאלוג אנימציה
* ג'יימי סימון - עורך דיאלוג
* שוקי לוי - מוזיקה מקורית

## קישורים חיצוניים

* 

## הערות שוליים

קטגוריה:סדרות טלוויזיה אמריקאיות בכיכובן של בובות
קטגוריה:סדרות הנפשה אמריקאיות
קטגוריה:חתולים בדיוניים
קטגוריה:סדרות מדע בדיוני אמריקאיות
קטגוריה:NBC: סדרות טלוויזיה
קטגוריה:ערוץ 2: תוכניות רכש
עמית קורנהאוזר

**עמית קורנהאוזר** (נולד ב-1976) הוא איש עסקים ישראלי, המכהן כמנכ"ל שותפות הנפט הציבורית, נאוויטס פטרוליום.

## ביוגרפיה
נולד בשנת 1976. בין השנים 1994–1998 שירת קורנהאוזר בצה"ל כקצין בדרגת סרן בחיל הנ"מ.

לאחר שחרורו מצה"ל, החל בלימודי תואר ראשון בחשבונאות וכלכלה באוניברסיטת תל אביב (1999-2003). בנוסף, לקורנהאוזר תואר שני במנהל עסקים (MBA) עם התמחות במימון, אותו סיים בשנת 2007.

## קריירה
קורנהאוזר החל את דרכו המקצועית במשרד רואי החשבון ארנסט אנד יאנג, בו עבד כמנהל ביקורת בין השנים 2001–2007. לאחר מכן, עבד כחשב בחברת אאורה השקעות (2007-2008).

בין השנים 2008–2016, עבד קורנהאוזר בקבוצת דלק, שם כיהן בתפקידים שונים, ביניהם חשב הקבוצה ומנהל הכספים של דלק אנרגיה. במהלך עבודתו בקבוצה, קורנהאוזר הוביל גיוסי הון וחוב משמעותיים בשוק ההון הישראלי ובחו"ל.

ביולי 2016, הצטרף קורנהאוזר לנאוויטס פטרוליום כסמנכ"ל כספים (CFO). בתפקיד זה היה אחראי על הקמת המערך הפיננסי של השותפות בישראל ובארצות הברית והוביל מאז ועד היום גיוסי הון וחוב משמעותיים, בהיקף של כ-2.2 מיליארד דולר. בשנת 2021, הוביל מימון פרויקטלי בינלאומי לפרויקט שננדואה, בסך של כ-1.1 מיליארד דולר. מימון זה, זכה בפרס IJGlobal בתואר "עסקת המימון של השנה בתחום חיפוש נפט וגז בצפון אמריקה לשנת 2021.

בינואר 2022, מונה קורנהאוזר למנכ"ל נאוויטס פטרוליום. בתקופת כהונתו, החברה המשיכה בפיתוח פרויקטים גדולים לרבות פרויקט שננדואה ופרויקט בקסקין במפרץ מקסיקו. כמו כן, הוביל להרחבת פעילותה של נאוויטס, כולל כניסה לפרויקט הנפט סיליון באיי פוקלנד.

בשנת 2022, קורנהאוזר נבחר למקום ה-40 בדירוג המנהלים של מגזין 'כלכליסט'.

## חיים אישיים
נשוי ואב לשלושה ילדים. מתגורר ביהוד.

## הערות שוליים

קטגוריה:אנשי עסקים ישראלים
קטגוריה:מנכ"לים ישראלים
קטגוריה:ישראלים שנולדו ב-1976
דוקלה (מאכל)

**דוקלה** (בהינדי: **ढोकला**; באנגלית: **Dhokla**) הוא חטיף הודי העשוי מקמח חומוס מטוגן ונפוץ במדינות תת-היבשת ההודית.

החטיף עשוי לרוב מקמח חומוס או קמח אורז, יוגורט ומים שאותם מתסיסים למשך מספר שעות ולאחר מכן מוסיפים חרדל, כורכום, פלפל צ'ילי, כמון, זנגביל, כוסברה, אבקת אפייה או סודה לשתייה, מערבבים, חותכים לקוביות ומטגנים.

הדוקלה נחשב לחטיף המוגש לרוב כמנה ראשונה ומוגש לצד צ'אטני מנגו או קוקוס ומקושט עם גרגירי רימון וכוסברה.

מלבד הגרסה בסיסית, קיימת גם גרסה העשויה מקמח סולת וגרסה מותססת וחמוצה.

## קישורים חיצוניים

## הערות שוליים

קטגוריה:המטבח ההודי
קטגוריה:המטבח הנפאלי
קטגוריה:חטיפים
קטגוריה:מאכלי חומוס
קטגוריה:מאכלי אורז
מרקו גרציני

**מרקו גרציני** (באיטלקית: **Marco Grazzini**; נולד ב-7 בספטמבר 1980) הוא דוגמן ושחקן קולנוע וטלוויזיה קנדי.

## ביוגרפיה
גרציני נולד וגדל בטורונטו, אונטריו, קנדה לאם פיליפינית ואב איטלקי.יש לו תואר ראשון מאוניברסיטת טורונטו באיטלקית וספרדית והתמחות משנית בסוציולוגיה.

## פילמוגרפיה
### סרט קולנוע

### טלוויזיה

## קישורים חיצוניים

## הערות שוליים

קטגוריה:קנדים שנולדו ב-1980
קטגוריה:בוגרי אוניברסיטת טורונטו
קטגוריה:דוגמנים קנדים
קטגוריה:שחקני קולנוע וטלוויזיה קנדים
אש ירוקה

**אש ירוקה** (באנגלית: **Green Fire**) הוא סרט הרפתקאות רומנטי אמריקאי משנת 1954 בבימויו של אנדרו מרטון, עם גרייס קלי, סטיוארט גריינג'ר  ופול דאגלס  בתפקידים הראשיים.

התסריט מבוסס על הספר "Green Fire" של פיטר רנייר משנת 1942.

רוב צילומי החוץ נערכו בקולומביה בשיטת סינמסקופ וצבעי Eastmancolor.

## תקציר העלילה
ראיין מיצ'ל (סטיוארט גריינג'ר) הוא הרפתקן שחופר במכרה של הקונקיסטאדורים בקולומביה משנת 1687 בתקווה למצוא את אבן הברקת האמיתית המקרינה אור ירוק שתעשיר אותו. הוא נפצע על ידי שודד אך שורד את הפציעה וכומר מקומי (רוברט טאפור) מציל אותו מתקיפת יגואר ומביא אותו למטע גדול של קפה אותו מנהלים קתרין נולנד (גרייס קלי) ואחיה דונלד (ג'ון אריקסון).

מיצ'ל מתאהב בקתרין ולאחר החלמתו הוא נפגש עם שותפו ויק לאון (פול דאגלס) שמיואש ורוצה לעזוב ומשכנע אותו להישאר ולהמשיך לחפש את האבן היקרה.

הם חוזרים למטע של קתרין ואחיה דונלד מחליט להעניק להם כסף ופועלים להמשך החפירות באזור למורת רוחה של קת'רין.

מנהיג השודדים המקומי הוא אל מורו (מרווין ויי). הוא מראה למיצ'ל מסמך מזויף הטוען שהשטח שלו ודורש חצי מהסכום אם תמצא האבן היקרה. מיצ'ל מסרב למרות איומיו של אל מורו.

בינתיים מתפתח רומן האהבה בין מיצ'ל לקת'רין. דונלד מוצא את האבן היקרה אך נהרג מסלע שנפל עליו.

גשמים עזים בסביבה עומדים להציף את מטע הקפה. אל מורו ואנשיו מתקיפים את מיצ'ל ואנשיו והם משיבים אש ומפילים חללים בין התוקפים.

ויק ואנשיו מחפים על מיצ'ל והוא מצליח להגיע למכרה, להפעיל את חומר הנפץ ולגרום להתמוטטות המצוק ולסתימת זרימת הנהר והשיטפון יחד עם חיסול אל מורו ואנשיו. ויק וקת'רין חושבים שהוא נהרג בפיצוץ אך לאחר זמן הוא מופיע והם מתחבקים. מיצ'ל מראה לקת'רין את האבן הירוקה והנדירה בתור נדוניה.

## צוות השחקנים

## קישורים חיצוניים

*קדימון לאש ירוקה, באתר יוטיוב
*פסקול המוזיקה של אש ירוקה, באתר יוטיוב
*גרייס קלי וסטיוארט גריינג'ר באש ירוקה, באתר יוטיוב

קטגוריה:סרטי 1954
קטגוריה:סרטים אמריקאיים
קטגוריה:סרטים באנגלית
קטגוריה:סרטים מבוססי ספרים
קטגוריה:סרטי מטרו גולדווין מאייר
קטגוריה:סרטי גרייס קלי
קטגוריה:סרטי דרמה רומנטית
קטגוריה:סרטי הרפתקאות אמריקאיים
רצח יוחאי אבני

**רצח יוחאי אבני** הוא פיגוע טרור פלסטיני שאירע בלילה שבין 6 ל-7 ביולי 2024, בו נרצח יוחאי אבני, כלבן בשירות בתי הסוהר, בביתו שבגבעון החדשה.

## הפיגוע
בלילה שבין 6 ל-7 ביולי 2024 פרץ אבראהים מנצור, פעיל חמאס פלסטיני תושב בידו, לדירתו של יוחאי אבני בגבעון החדשה, דקר אותו בסכין 66 פעמים בכל חלקי גופו ונעץ סכין בצווארו לוידוא הריגה. לאחר הרצח, מנצור שרף את הגופה ואת הבית ונעל את הדירה. בבוקר 8 ביולי 2024, לאחר שאבני לא הגיע למשמרת במקום עבודתו בבית סוהר עופר ולא ענה לטלפונים, מפקדו האישי הורה לשלוח את חבריו לעבודה לביתו שבגבעון החדשה, שם מצאו את אבני ללא רוח חיים.

## חקירה והעמדה לדין
מנצור נעצר בחשד לביצוע הרצח. בחקירתו הודה שרצח את אבני, ואף שחזר את המעשים שביצע באכזריות, ובדקירות רבות שדקר את הקורבן בכל חלקי גופו. מנצור הודה גם שהצית את הדירה לאחר המעשה, כדי "להעלים ראיות". בחקירתו טען כי מדובר בפריצה לדירה שהסתבכה, וכי לא תכנן את הרצח, אך בבדיקת פוליגרף שנעשתה לו הוא יצא דובר שקר.

בראשית הדרך הרצח נחקר כאירוע פלילי. בספטמבר 2024 פורסם כי עו"ד אבי חימי הצטרף לצוות ההגנה של מנצור. אולם בעקבות לחץ ציבורי, פרש מצוות ההגנה. זמן קצר לאחר מעצרו הועבר הרוצח לאגף אסירים ביטחוניים ואירוע זה הוגדר פיגוע בעקבות לחץ ציבורי, גם מצד השר לביטחון לאומי איתמר בן גביר. חלק מחוקרי הרצח טענו שהרוצח עקב אחר אבני, שזיהה אותו כלובש מדים והחליט לפגוע בו, ומקרה הרצח לא היה אקראי. עם זאת, אין להשערה זו ודאות מוחלטת, וייתכן שהמחבל החליט לרצוח, גם ללא ידיעה שאבני הוא איש שירות בתי הסוהר.

## הנצחה
בית הכנסת החדש בבית סוהר עופר "משכן עופר", נקרא על שמו של יוחאי (שרגא) אבני הי"ד.

טקס חניכת בית הכנסת נערך ב-25 בספטמבר 2024 בנוכחות בני משפחתו של אבני, וכן במעמד השר לביטחון לאומי איתמר בן גביר, נציב בתי הסוהר רב-גונדר קובי יעקובי, מפקד מחוז מרכז גונדר שלומי שגיא, מפקד בית הסוהר עופר תת-גונדר ודים גולדשטיין, ולוחמי הכליאה בבית הסוהר.

## הערות שוליים

קטגוריה:פיגועי טרור בישראל ב-2024
קטגוריה:פיגועי טרור במהלך מלחמת חרבות ברזל
קטגוריה:ישראל: פיגועי דקירה
קטגוריה:גבעון החדשה
קטגוריה:יהודה ושומרון: פיגועים ב-2024
רצח יוחאי אבני
מנחם עטיאה

ממוזער|חתימתו
הרב **מנחם עטיאה** (סביב ה'ת"ל, 1670 - לפני ניסן ה'תק"ט, 1749) היה ראש ישיבה, פוסק הלכה, מקובל, ודרשן. אב בית הדין ורבה של תטואן במאה השמונה עשרה.
## קורותיו
נולד לאביו רבי יצחק בתטואן. למד אצל רבי חסדאי אלמושנינו. הוכר כחכם לא יאוחר משנת ה'תנ"ט. נשלח יחד עם רבי יוסף ביבאס לפאס בכדי לאסוף תרומות לקהילת תטואן שהוכבד עליהם מסי המלך. בשנת ה'תפ"ח, לאחר פטירת רבו רבי חסדאי אלמושנינו, התמנה לאב בית הדין ורבה של העיר, ותיקן תקנות. בין הדיינים שכיהנו בבית דינו נמנים: רבי שלמה אבודרהם ורבי יעקב אבן מלכא. התכתב בהלכה עם רבי יהודה עייאש, רבי יעקב אבן צור, ורבי יוסף בן סאמון.

בזמנו, מנהג העיר היה שלא לאכול בשר גם ביום ראש חודש אב, רבי מנחם רצה להתיר לאכול בשר בראש חודש, אך למעשה, הדבר לא הסתייע. רבי מנחם נחשב כבקי במנהגי תטואן, ותלמידו רבי יהודה אבודרהם קיבל ממנו את תורת המנהגים.

נפטר בתטואן לפני ניסן ה'תק"ט. בנו המפורסם היה רבי משה, שהגיה את כתבי אביו.
## יצירתו
* **קונטרס הטרפיות** - נקרא גם: נר מערבי חלק ב.
* **דרושים** - נדפסו בספר 'נר מערבי' חלק ג. וכן נדפסו בספר 'ויעמידה ליעקב' לרבי יעקב כלפון.
* **ביאורי מקראות** - מפוזרים בכתבי יד.
* **פסקי דין** - נדפסו בספרי חכמי דורו ונותרו בכתבי יד.
## הערות שוליים

קטגוריה:תטואן: רבנים
קטגוריה:אבות בתי דין
קטגוריה:ראשי ישיבה מרוקאים
טוביאס ונדל

**טוביאס ונדל** (בגרמנית: **Tobias Wendl**; אכן, 16 ביוני 1987) הוא גולש לוז' גרמני שמתחרה מאז 1993. שבע פעמים אלוף אולימפי ובעל מדליית ארד אולימפית אחת, כולן עם טוביאס ארלט. בעל 10 מדליות זהב באליפויות העולם ו-9 מדליות זהב באליפויות אירופה. הוא גם רב-סמל בצבא הגרמני.

## קורות חיים
ונדל נולד באכן, גרמניה. הוא החל להתחרות במזחלת ב-1993 והפך לחלק מהנבחרת הלאומית ב-2005, הוא מתחרה כקדמי. באליפות העולם בגלישת המזחלות של FIL 2008 באוברהוף, גרמניה, הוא זכה במדליית כסף; ובאליפות אירופה בלוז' של FIL 2010 בסיגולדה, ונדל זכה במדליית כסף בזוגות גברים ובמדליית ארד במשימות השליחים הקבוצתיות. הוא זכה במדליית זהב באליפות העולם ברוחות FIL 2013, בוויסטלר, קנדה. ונדל מתחרה בדאבל עם טוביאס ארלט, והוא הקדמי. הכינוי שלהם כשהם מתחרים יחד הוא "The Bayern-Express" ו"The Two Tobis".

הוא התחרה באליפות העולם בלוז' של FIL ב-2024 וזכה במדליית זהב בשליחים הקבוצתי ובמדליית ארד במקצה הזוגות.

### אולימפיאדה
ונדל זכה בשתי מדליות זהב באולימפיאדת החורף 2014 בסוצ'י. בדאבל הלוז' עם טוביאס ארלט, הוא זכה בזהב בזמן של דקה אחת ו-38:933 שניות במסלול ה-Sanki Sliding. הם הקדימו בחצי שנייה את אנדריאס לינגר ואת וולפגנג לינגר האוסטריים שתפסו מקום השני. מרווח הזכייה הזה היה הגדול ביותר אי פעם בזוגות מזחלות אולימפיים. במירוץ הראשון של הצמד הם קבעו שיא מסלול של 49.373 שניות.

לאחר מכן זכה ונדל בשליחים הקבוצתי עם פליקס לוך, נטלי גייזנברגר וטוביאס ארלט. וסיימו ביותר משנייה אחת שלמה לפני הפדרציה הרוסית שהייתה במקום השני, בזמן של 2 דקות ו-45.649 שניות.

## חיים אישיים
הוא גם רב-סמל בצבא היבשה הגרמני.

## תוצאות
כל התוצאות מקורן בפדרציה הבינלאומית למזחלות (FIL) ופדרציה הגרמנית למזחלות, מזחלות ושלד (BSD) .

## ראו גם
* רשימת זוכי מדליות זהב אולימפיות מרובות
## קישורים חיצוניים

## הערות שוליים

קטגוריה:אלופים אולימפיים מגרמניה
קטגוריה:גרמניה: אישים בספורט
קטגוריה:ספורטאים גרמנים
קטגוריה:משתתפי אולימפיאדת סוצ'י (2014)
קטגוריה:משתתפי אולימפיאדת פיונגצ'אנג (2018)
קטגוריה:משתתפי אולימפיאדת בייג'ינג (2022)
קטגוריה:גרמנים שנולדו ב-1987
קטגוריה:משתתפי אולימפיאדת מילאנו – קורטינה (2026)
טוביאס ארלט

**טוביאס ארלט** (בגרמנית: **Tobias Arlt**; ברכטסגאדן, 2 ביוני 1987) הוא גולש לוז' גרמני, הפועל כמתחרה האחורי בצמד. שבע פעמים אלוף אולימפי ובעל מדליית ארד אולימפית אחת, כולן עם טוביאס ונדל. בעל 10 מדליות זהב באליפויות העולם ו-9 מדליות זהב באליפויות אירופה.

## קורות חיים
טוביאס ארלט נולד ב-2 ביוני 1987 בברכטסגאדן, מערב גרמניה. הוא החל לוז' בגיל ארבע, החל להתחרות ב-1991. הופעת הבכורה הלאומית שלו הייתה ב-2006. ארלט הוא נהג אחורי במזחלת ושותפו לזוגות הוא טוביאס ונדל. כקבוצה, יש להם כמה כינויים, כולל "הבאירן-אקספרס" ו"שני הטוביאסים".

באליפות העולם בזירת FIL 2008 באוברהוף, גרמניה, בזוגות גברים, זכה ארלט במדליית כסף. באליפות אירופה בלוגה של FIL 2010 בסיגולדה, לטביה, זכה ארלט בכסף בזוגות לגברים ובארד בענפי השליחים הקבוצתיים; ובאליפות העולם בזירת FIL 2013, הוא זכה במדליית זהב. ארלט ונדל סיימו במקום הראשון בדירוג הכללי של גביע העולם שלוש פעמים בארבע השנים האחרונות.

הוא התחרה באליפות העולם בלוז' של FIL 2024 וזכה במדליית זהב בשליחים הקבוצתית ובמדליית ארד במקצה הזוגות.

### אולימפיאדה
באולימפיאדת הבכורה של ארלט, אולימפיאדת החורף 2014 בסוצ'י, ארלט זכה בזהב בצמד לוז' עם טוביאס ונדל בזמן של דקה אחת ו-38:933 שניות במסלול סנקי סליידינג (Sanki Sliding), חצי שנייה לפני הצמד השני האוסטרים אנדראס לינגר וולפגנג לינגר. זה היה מרווח הזכייה הגדול ביותר אי פעם בזוגות בגלישת לוז' אולימפית. במירוץ הראשון של ארלט וונדל, הם קבעו שיא מסלול של 49.373 שניות. ארלט ניצח אז בשליחות הקבוצתית עם פליקס לוך, נטלי גייזנברגר וטוביאס ונדל. הם ניצחו בזמן של 2 דקות ו-45.649 שניות, שהקדים בשנייה אחת את מתחרי הפדרציה הרוסית שתפסו מקום שני.

## חיים אישיים
ארלט הוא שוטר במשטרה הפדרלית של גרמניה. התחביבים שלו, מלבד לוז', כוללים טניס, גלישת רוח, סנובורד ורכיבה על אופנועים.

לארלט יש חברה, שבדצמבר 2013 ילדה בת.

## תוצאות
כל התוצאות מקורן בפדרציה הבינלאומית למזחלות (FIL) ופדרציה הגרמנית למזחלות, מזחלות ושלד (BSD).

## קישורים חיצוניים

* Tobias Arlt at FIL
* Tobias Arlt at the German Olympic Sports Confederation (בגרמנית)

## הערות שוליים

קטגוריה:אלופים אולימפיים מגרמניה
קטגוריה:גרמניה: אישים בספורט
קטגוריה:ספורטאים גרמנים
קטגוריה:משתתפי אולימפיאדת סוצ'י (2014)
קטגוריה:משתתפי אולימפיאדת פיונגצ'אנג (2018)
קטגוריה:משתתפי אולימפיאדת בייג'ינג (2022)
קטגוריה:משתתפי אולימפיאדת מילאנו – קורטינה (2026)
קטגוריה:גרמנים שנולדו ב-1987
הדיוויזיה ה-50 (האימפריה הגרמנית)

**דיוויזיית הרגלים ה-50** (בגרמנית: **50. Infanterie-Division**) הייתה דיוויזיה של הצבא הגרמני הקיסרי במלחמת העולם הראשונה.

## היסטוריה
הדיוויזיה הוקמה ב-10 במרץ 1915 מיחידות שנלקחו מדיוויזיות אחרות או מיחידות שהוקמו לאחרונה. גרעין יחידות הרגלים שלה היה מווסטפאליה: רגימנט הרובאים ה-39 מהריין התחתון, נלקח מדיוויזיית המילואים ה-14, רגימנט הרגלים ה-53 הווסטפאלי, נלקח מדיוויזיית הרגלים ה-14, ורגימנט הרגלים ה-158 מלורן, נלקח מדיוויזיית הרגלים ה-13.

הדיוויזיה ראתה פעולה נרחבת בקרב ורדן ב-1916, במיוחד בקרב על פורט וו. הדיוויזיה נלחמה בקרב השני על האן, שנקרא גם הקרב השלישי על שמפאן ומכונה במקורות גרמניים כקרב הכפול על האן-שמפאן (Doppelschlacht Aisne-Champagne). בשנת 1918, היא נטלה חלק במתקפת האביב הגרמנית, שנקראה הקרב הגדול בצרפת (Große Schlacht in Frankreich) או קרב הקייזר (Kaiserschlacht) בהמשך היא השתתפה ב וב, ולאחר מכן לחמה נגד מתקפת מאה הימים של מדינות ההסכמה. לאחר המלחמה חזרו חיילי הדיוויזיה לגרמניה, וה-2 בינואר 1919 פורקה הדיוויזיה.

היא דורגה על ידי המודיעין של מדינות ההסכמה ב-1917 וב-1918 כדיוויזיית תקיפה מהשורה הראשונה. 

## מפקדים
* גנרל-לויטננט גאורג פון אנגלברכטן (1 במרץ 1915 – 8 ביולי 1918)
* גנרל-מיור פרידריך פון דרשאו (9 ביולי 1918 – 6 בנובמבר 1918)
* גנרל-מיור גאורג פון אלט-שטטרהיים (7 בנובמבר 1918 – 2 בינואר 1919)

## לקריאה נוספת

* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.


## קישורים חיצוניים

## הערות שוליים

50
50
שביט מקנוט

**שביט מקנוט**, הידוע גם בתור **[[שביט גדול|השביט הגדול]] של 2007,** שכינויו הרשמי **C/2006 P1**, הוא שביט לא מחזורי, שהתגלה ב-7 באוגוסט 2006 על ידי האסטרונום הבריטי-אוסטרלי רוברט מקנוט ממצפה באוסטרליה. מקנוט היה השביט הבהיר ביותר זה למעלה מ-40 שנה, ונראה בקלות בעין בלתי מזוינת מחצי הכדור הדרומי בינואר ובפברואר 2007.

עם בהירות נראית מרבית של 5.5-, השביט היה השני בבהירותו מאז 1935. בסביבות הפריהליון ב-12 בינואר, הוא נראה ברחבי העולם לאור יום. זנבו הגיע בשיאו לאורך משוער של 35 מעלות.

## גילוי
מקנוט גילה את השביט בתמונת CCD ב-7 באוגוסט 2006 במהלך תצפיות שגרתיות של סקר למיפוי אובייקטים קרובים שעשויים להתנגש בכדור הארץ. השביט התגלה בקבוצת נושא הנחש, עמום מאוד, בעוצמה של 17+ בערך. מאוגוסט עד נובמבר 2006, השביט צולם ונעקב כשהוא נע דרך קבוצת נושא הנחש וקבוצת עקרב, והתבהר לבהירות נראית של 9+, עדיין עמום מכדי שניתן יהיה לראות אותו בעין בלתי מזוינת. במשך רוב חודש דצמבר, לא ניתן היה לצפות בשביט בשל זוהר השמש.

כאשר הופיע מחדש בתחילת ינואר 2007, התבהר השביט משמעותית, וניתן היה לצפות בו בעין בלתי מזוינת. צופים בחצי הכדור הצפוני, יכלו לראותו במזל קשת ובקבוצות הכוכבים הסמוכות, עד ל-13 בינואר בערך. הפריהליון היה 12 בינואר במרחק של 0.17 יחידות אסטרונומיות. ב-12 בינואר נכנס השביט לשדה הראייה של טלסקופ החלל SOHO, וניתן היה לצפות בו באינטרנט כמעט בזמן אמת. ב-16 בינואר יצא השביט משדה הראייה של SOHO. בשל קרבתו לשמש, לצופים הקרקעיים של חצי הכדור הצפוני היה חלון קצר לצפייה, וניתן היה לזהות את השביט רק במהלך דמדומים בהירים.

כשהגיע לפריהליון ב-12 בינואר, הוא הפך לשביט הבהיר ביותר מאז השביט איקיה-סקי ב-1965. השביט זכה לכינוי *[[שביט גדול|השביט הגדול]] של 2007*. ב-13 וב-14 בינואר 2007 השביט השביט הגיע לבהירות נראית מרבית של 5.5-. בין ה-12 ל-14 בינואר הוא היה בהיר מספיק כדי להיראות באור יום כ-5°-10° דרום מזרחית לשמש. ב-15 בינואר 2007 היה השביט קרוב ביותר לכדור הארץ, במרחק של 0.82 יחידות אסטרונומיות.

## גשושית יוליסס
שמאל|ממוזער| אנימציה של מסלול גשושית ''יוליסס'' מ-6 באוקטובר 1990 עד 29 ביוני 2009
הגשושית ''יוליסס'' עברה באופן בלתי צפוי דרך זנבו של השביט ב-3 בפברואר 2007. עדויות על המפגש פורסמו בגיליון ה-1 באוקטובר 2007 של *The Astrophysical Journal*. *יוליסס* חלפה דרך זנב היונים של השביט כ-260 מיליון קילומטרים מגרעין השביט, וקריאת המכשירים הראתה שקיימת "כימיה מורכבת" באזור.

הספקטרומטר על גבי הגשושית מדד את הרכב זנבו של השביט וזיהה יונים בלתי צפויים. זו הייתה הפעם הראשונה שבה התגלו יוני חמצן  ליד שביט. זה הצביע על כך שיוני רוח השמש, שהיו מיוננים מרוב האלקטרונים שלהם, רכשו אלקטרונים בזמן שעברו באטמוספירה של השביט.

## מסלול
ניתוח מסלול השביט C/2006 P1 מראה כי הוא הגיע ישירות מענן אורט. מסלולו היפרבולי עם אקסצנטריות מעט גדולה מ-1 במהלך מעברו במערכת השמש הפנימית, אך האקסצנטריות תרד מתחת ל-1 לאחר ההתרחקות מהשפעת כוכבי הלכת, והוא יישאר קשור למערכת השמש, כשביט ענן אורט.

## גלריה

קובץ:Comet McNaught.jpg|שביט מקנוט מעל רייקאנס, איסלנד
קובץ:Cometperth3.jpg|מעל פרת', אוסטרליה
קובץ:Sat comet WEB.jpg|מערב אוסטרליה
קובץ:Mcnaught daylight20070113.jpg|צילום באור יום, ב-13 ינואר 2007, שווייצריה


## קישורים חיצוניים

## הערות שוליים

קטגוריה:שביטים
קטגוריה:2007 במדע
מיכל ליניאל

**מיכל ליניאל** (נולדה ב-25 ביולי 1955) היא חוקרת בתחום הנוירוביולוגיה והביואינפורמטיקה, פרופסור מן המניין במחלקה לכימיה ביולוגית ב.

## ביוגרפיה
נולדה כמיכל תודר (Toder) וגדלה בשכונת רמת אביב, תל אביב. אמה, רונית לבית ביטון, ילידת מרוקו, 1931, חיה בארץ משנת 1950, ועבדה כמנהלת חשבונות במרכז החקלאי. אביה, משה תודר (1929–2017), נולד בפולין, חי בישראל משנת 1933 והיה רואה חשבון. אחותה דורית נובק, הייתה מנכ"לית יד ושם, אחיה הראל תודר, ניהל חברת ביוטק, ואחיה עופר תודר, הוא מנהל במגזר הציבורי.

בשנת 1973 סיימה את לימודיה התיכוניים בבית הספר אליאנס תל אביב (תיכון עירוני י').

בשנים 1973–1976 שירתה שירות צבאי.

בשנים 1976–1979 למדה לתואר ראשון במדעי החיים באוניברסיטת תל אביב וסיימה את לימודיה בהצטיינות יתרה. בשנים 1980–1981 למדה לימודי המשך במחלקה למיקרוביולוגיה וביולוגיה מולקולרית באוניברסיטת קליפורניה בלוס אנג'לס (UCLA). בשנים 1982–1987 למדה לתואר שלישי באוניברסיטה העברית בירושלים וסיימה את לימודיה בהצטיינות יתרה. את הדוקטורט כתבה בהנחיית פרופ' יוסף שלומאי. בשנים 1987–1989 השתלמה בפוסט-דוקטורט באוניברסיטת סטנפורד.

בשנת 1989 התמנתה כחברת סגל באוניברסיטה העברית והיא מכהנת כפרופסור מן המניין באוניברסיטה.

## חיים אישיים
נשואה לפרופ' נתן ליניאל, פרופ' באוניברסיטה העברית בירושלים. אם לשלושה (בת ושני בנים).

בנה הוא המשורר נדב ליניאל

גרה בשכונת נווה שאנן בירושלים.

## מחקר
תחומי המחקר של ליניאל כוללים: גנומיקה, פרוטיאומיקה, ביולוגיה תאית ומערכתית ופיתוח שיטות חישוביות ברפואה ומדעי החיים.

היא התמקדה, ביתר פירוט, בנושאים הבאים:
* ארגון גלובלי של כל רצפי החלבונים, פיתוח גישות למיון וסווג אוטומטי של רצפים.
* ניתוח מידע גנומי ופרוטאומי לפיתוח כלים להבנת קשר בין רצפי חלבונים ומבנם.
* שימוש בנוירוטוקסינים (רעלנים עצביים) כגלאים לתהליכי שחרור במערכות עצבים.
* גישות פרוטאומיות לחקר ביטוי חלבונים בתאי עצב מתפתחים.
* גישות גנומיות לחקר ביטוי גנים בתאים סרטניים.
* פיתוח שיטות למידה חישוביות ומודלי שפה לחקר מחלות מורכבות ורפואה חישובית.
* אבולוציה מולקולרית בחקר הסרטן.
* ביולוגיה מערכתית להתמודדות עם עקה חמצונית בתאים.
* גנומיקה של משפחות ואוכלוסיות לאפיון וחיזוי מחלות מורכבות.

הדריכה עשרות סטודנטים לתואר שני, תואר שלישי ופוסט-דוקטורטים, וממשיכה בהוראה והדרכה פעילה של סטודנטים לתארים גבוהים.

## תפקידי ניהול אקדמי
במקביל לעיסוקה במחקר ובהוראה, מילאה ליניאל תפקידי ניהול אקדמי רבים באוניברסיטה העברית, בארץ ובעולם.
* בשנת 1999 הקימה את התוכנית לביולוגיה חישובית באוניברסיטה העברית ועומדת בראש התוכנית מאז ועד היום.
* בשנים 2012–2018 עמדה בראש המכון ללימודים מתקדמים באוניברסיטה העברית.
* משנת 2016 היא עמיתת 
* היא נציגה ב-, תשתית המאפשרת למעבדות ומכוני מחקר במדעי החיים, בארצות אירופה השונות, לחלוק ביניהם מידע ולאחסן נתונים מחקריים באופן מאורגן.

## פרסומיה
ליניאל פרסמה עד היום כ-400 פרסומים מדעיים (מאמרים מדעיים ופרקים בספרים ערוכים) בתחומי מחקרה. להלן מבחר מהם:

* 
* 
* 


## קישורים חיצוניים

* 
* 
* 
* 
* 
* 

## הערות שוליים

קטגוריה:בוגרי אוניברסיטת תל אביב
קטגוריה:בוגרות אוניברסיטת תל אביב
קטגוריה:בעלי תואר דוקטור מהאוניברסיטה העברית בירושלים
קטגוריה:בעלות תואר דוקטור מהאוניברסיטה העברית בירושלים
קטגוריה:בוגרי תיכון אליאנס (תל אביב)
קטגוריה:בוגרות תיכון אליאנס (תל אביב)
קטגוריה:נווה שאנן (ירושלים): אישים
קטגוריה:ישראלים שנולדו ב-1955
קטגוריה:ישראליות שנולדו ב-1955
מואסיר

**מואסיר רודריגז סנטוס** (בפורטוגזית: **Moacir Rodrigues dos Santos**; 21 במרץ 1970 – 20 ביולי 2024), שנודע בשם **"מואסיר"**, היה כדורגלן ברזילאי ששיחק כקשר בנבחרת ברזיל.

מואסיר נפטר בבלו הוריזונטה ב**־**20 ביולי 2024, בגיל 54.

## סטטיסטיקות קריירה

## קישורים חיצוניים

## הערות שוליים

קטגוריה:סאו פאולו: כדורגלנים
קטגוריה:כדורגלני סאו פאולו
קטגוריה:כדורגלני סביליה
קטגוריה:כדורגלני אתלטיקו מיניירו
קטגוריה:כדורגלני קורינתיאנס
קטגוריה:כדורגלני אתלטיקו מדריד
קטגוריה:ברזילאים שנולדו ב-1970
קטגוריה:ברזילאים שנפטרו ב-2024
הדיוויזיה ה-211 (האימפריה הגרמנית)

**הדיוויזיה ה-211** (בגרמנית: **211. Infanterie-Division**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

## היסטוריה
הדיוויזיה הוקמה ב-8 בספטמבר 1916 בחזית המערבית, ולחמה בקרבות המאוחרים של הקרב על הסום. בשנת 1917 היא לחמה במהלך הקרב השני על האן, ולאחר מכן לחמה באזור שבין סואסון לריימס. באביב 1918 לחמה הדיוויזיה במתקפת האביב הגרמנית, וב-8 באוגוסט 1918 פורקה הדיוויזיה.

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

211
211